先天定後天

係廿世紀心理學同相關領域上嘅一場爭論：就算到咗廿世紀，有好多學者都堅持認為人嘅心靈係「本來好似張白紙噉嘅」－佢哋主張人嘅心靈响出世嗰陣係乜都冇嘅，而個人跟住落嚟喺智能等心理特性上嘅發育完全由環境同教育主宰；不過另一方面，又有好多人主張心理特性係由遺傳因素話事嘅。於是乎學界就掀起咗一場辯論：

為咗解答呢條問題，廿世紀嘅心理學界做咗好多實證研究，當中最出名嘅係孖胎研究：孖胎有得分做同卵同異卵兩種，前者指兩個嚟自同一粒受精卵，而後者指兩個嚟自兩粒唔同嘅受精卵；喺前者嗰種情況下，兩兄弟或者兩姊妹嘅基因係完全一樣咁滯，而喺後者嗰種情況下，兩兄弟姊妹嘅基因得嗰 50% 左右相同；簡化噉講，心理學家可以睇吓因為父母離婚等嘅原因而分開成長－環境唔同－會點樣影響一對孖胎之間嘅心理特性相似度，想像家陣有一個心理特性，研究發現分開成長完全唔會影響一對同卵孖胎之間喺個特性上嘅相似度，噉就有理由信呢個特性係主要受遺傳因素主導嘅。

呢啲研究嘅結果係，廿世紀心理學有睇嗰啲心理特性幾乎冚唪唥都會受遺傳因素影響：遺傳度係一個可以由孖胎研究嗰度搵到嘅數值，一個遺傳度數值會喺 0 同 1 之間，近 0 表示個體之間喺個特性上嘅差異近乎完全係源於環境因素，近 1 表示個體喺個特性上嘅差異近乎完全係源於遺傳因素；有好多重要嘅心理特性嘅遺傳度都有返咁上下大，例如「成年期嘅 IQ」遺傳度估計就有成 60 至 80% 咁高。到咗廿一世紀初，心理學界基本上有嗮共識－絕大多數嘅心理特性都係受制於遺傳因素嘅，不過環境同教育依然可以或多或少噉有一啲影響。

思想背景

Tabula rasa 

自從文明起源以嚟，一路都有人主張好似智能同性格呢啲噉嘅心理特性係天生嘅：例如古希臘同漢朝等嘅古文明都有思想家提出過「心理特性係天生嘅」噉嘅觀點；不過另一方面，又有唔少思想家主張一個對立嘅觀點－認為心理特性純粹係源於教育等嘅後天因素嘅，當中比較出名嘅有 19 世紀尾至廿世紀初嘅行為論心理學家莊·B·華生－華生佢曾經噉樣講過：

好似華生呢類噉嘅見解就係所謂嘅 tabula rasa －呢隻詞係拉丁文入面「空白嘅板噉解」，嚟自英格蘭哲學家約翰洛克嘅見解；約翰洛克佢用咗個暗喻，將人類嘅心靈比做一張空白嘅紙，主張人喺一出世嗰陣心靈係空寥寥咩都冇嘅，而張紙打後如果有啲咩內容喺上面，都實係後天寫上去嘅。

Tabula rasa 噉嘅觀點就算到咗廿世紀都仲相當受歡迎，例如响 1920 至 1930 年代嘅美國，行為論心理學家都成日喺度研究學習嘅現象，仲討論點樣用古典制約等嘅技術嚟教細路學習，認為噉樣做可以做到隨意噉形塑人類行為以至社會。

科學背景 

喺廿世紀，先天定後天嘅辯論响心理學界進入白熱化，而且有心理學家用科學方法嚟研究先天定後天嘅問題。响廿世紀嘅科學界，遺傳學同神經科學都經已成咗形－前者專門研究遺傳同基因，而後者專門研究神經系統：
遺傳學上已知，响繁殖嘅過程當中，後代會由父母嗰度繼承基因，而基因會幫手建造個後代嘅身體，令到後代喺好多方面似父母；
另一方面，神經科學上嘅研究表明，好似係認知同情緒等嘅心理現象都係受制於個腦嘅，個腦病變搞到某啲腦區喪失功能嘅話，個人都會喪失某啲心靈功能，例如前額皮層受損會搞到個人性格大變，學界仲因而有咗心腦同一論嘅諗法，主張心靈同腦係同一樣嘢，而腦好明顯係身體嘅一部份。
結合呢兩點，科學家就好自然噉作出咗以下噉嘅推理：

遺傳度 

遺傳度係先天定後天研究上嘅一個重要概念。是但搵樣個體特性嚟睇，嗰樣特性嘅遺傳度係指樣特性有幾受到遺傳因素影響，高嘅遺傳度即係嗰樣特性主要受制於遺傳因素嘅，而低嘅遺傳度就係話嗰樣特性主要取決於後天因素。

孖胎研究  

要估計一樣特性嘅遺傳度，最常用嘅方法係靠孖胎研究：現代生物學上已知，孖胎有得分做同卵同異卵兩種－同卵指兩個嚟自同一粒受精卵，而異卵指兩個嚟自兩粒唔同嘅受精卵；喺前者嘅情況下，兩兄弟或者兩姊妹嘅基因係近乎完全一樣嘅，而喺後者嗰種情況下，兩兄弟姊妹嘅基因得嗰 50% 左右相同。設  做研究緊嗰樣心理特性，再想像以下呢幾種情況：
有  對自細分開嘅同卵孖胎，佢哋喺遺傳上一樣咁滯，但成長環境唔同；跟住研究者又搵  對對照嘅人返嚟，每對都係兩個完全隨機抽嘅人，兩個人之間冇系統性嘅差異；如果  係受制於遺傳因素嘅，啲孖胎嘅內部差異理應會細過對照組嘅人嘅內部差異；
有  對一齊大嘅同卵孖胎，又攞  對一齊大嘅異卵孖胎，將  對同卵孖胎同  對異卵孖胎喺  上嘅差異比較吓－如果  係受制於遺傳因素嘅，噉同卵孖胎嘅內部差異理應會明顯細過異卵孖胎嘅；
有  對一齊大但冇血緣關係嘅兄弟姊妹，對比  對一齊大又有血緣關係嘅兄弟姊妹，將呢  對養兄弟姊妹攞嚟同  對親生兄弟姊妹比較－如果  係受制於遺傳因素嘅，噉親生兄弟姊妹嘅內部差異理應會明顯細過養兄弟姊妹嘅；
... 呀噉。順帶一提，如果場研究係做喺非人動物身上嘅，噉研究者仲可以用啲實驗性啲嘅方法嚟研究，例如係特登將啲同卵孖胎分配俾隨機噉揀嘅養父母，而唔使咁擔心人道方面嘅考量。亦都可遺傳度條式 

廿一世紀初嘅心理學界有多種方法估計遺傳度。不過喺最基本上，遺傳度可以用以下噉嘅式嚟想像：
，當中
 係指基因型嘅變異，而  係指表現型嘅變異。如果個數係 0 就表示「啲人喺基因型上完全冇分別，但喺表現型上可以有分別」，即係話嗰樣特性上嘅個體差異完全係由後天環境造成嘅，而如果個數係 1 就表示「啲人喺基因型上嘅差異，完全等同基因型嘅差異」，表示嗰樣特性上嘅個體差異完全係天生嘅。喺實際嘅應用上，
 可以設做一對受試者之間嘅遺傳差異；而
 就設做對受試者喺特性  上嘅差異；
攞嗰  對受試者，每對有個  除  嘅值，計呢拃商數值嘅平均值，得出一個估計嘅 。
廿世紀中至後期嘅心理學界做咗成千上萬份嘅孖胎研究，發覺大多數嘅心理特性嘅  值都係有返咁上下高嘅，例如性格心理學就發現，主要嗰啲性格特質大多數都有一定嘅遺傳度，當中有啲特質嘅遺傳度仲超過 40% 咁高。即係話：

智商嘅遺傳度 

响廿世紀嘅先天定後天研究上，智商嘅遺傳度相當受到關注：智能係一種心理特性，大致上係指一個個體學習同諗嘢嘅能力有幾勁，智能高嘅個體就算係「聰明」，而智商係一個可以透過智商測試得出嘅數值，反映咗一個個體嘅智能有幾高，智商數值平均係 100，數值愈高就表示嗰個人智能愈高；一般認為，智能對一個人「成就可以去到幾高」有深遠嘅影響，於是廿世紀嘅心理學界就有好多人出咗噉嘅疑問：

遺傳度研究表示，喺咁多種心理特性裏面，智商算係遺傳度比較高嘅：响 2015 年有研究者試過做咗份元分析，分析咗打前嗰 50 年做過有關智商嘅孖胎研究，發現智商嘅遺傳度去到成 57% 咁高，而到咗 2020 年，心理學界基本上一致同意，智商係有相當高嘅遺傳度嘅。

值得一提嘅係，智商嘅遺傳度仲會隨年紀而上升：到咗成年期嗰陣，養兄弟姊妹喺智商上嘅統計相關係 0 咁滯－是但搵對養兄弟姊妹，兩個人都係大人，佢哋之間喺智商上嘅相似性多數唔會高過「是但搵對陌生人，兩個人之間嘅智商相似度」，相比之下，成年期親生兄弟姊妹喺智商上嘅統計相關會去到成 0.6 咁高，而成年、自細分開養嘅同卵孖胎喺智商上統計相關仲有成 0.74 咁高；同時呢啲遺傳度數值喺細個嗰陣會唔同－細個嗰陣養兄弟姊妹嘅智商相似性高啲，而同卵孖胎嘅智商相似性冇咁高；噉講即係話，成年期嘅智商好大程度上取決於先天因素，就算一個細路做咗某啲嘢提高自己智商，佢大個咗之後都好可能會返去原本嘅智商－即係例如一個智能平均嘅 10 歲細路做咗啲嘢，令自己嘅智能變成「高過平均少少」，大個咗好有可能會變返平均咁高嘅智能。呢類噉嘅研究對教育等嘅工作嚟講有相當嘅啟示。

相關領域 

行為遺傳學
社會生物學
動物行為學
心理測量學
性格心理學
發育心理學
認知語言學

拉雜相關 

基因環境相關
基因環境互動
腦
學習同本能
語言習得
普遍文法
自由意志
先天知識
先驗同後驗

歐詞

文獻 

Honeycutt, Hunter (2019). "Nature and Nurture as an Enduring Tension in the History of Psychology". Nature and Nurture as an Enduring Tension in the History of Psychology. Oxford Research Encyclopedia of Psychology. ISBN 9780190236557.
Ceci, Stephen J.; Williams, Wendy M., eds. (1999). The Nature-nurture debate: the essential readings. Malden (MA): Blackwell Publishing. ISBN 978-0-631-21739-8.
Ducarme, Frédéric; Couvet, Denis (2020). "What does 'nature' mean?". Palgrave Communications. Springer Nature. 6(14). doi:10.1057/s41599-020-0390-y.
García Coll, Cynthia; Bearer, Elaine L.; Lerner, Richard M., eds. (2004). Nature and Nurture: The Complex Interplay of Genetic and Environmental Influences on Human Behavior and Development. Mahwah (NJ): Lawrence Erlbaum. ISBN 978-0-8058-4387-3. Lay summary (21 November 2010).
Heine, Steven J. (2017). DNA Is Not Destiny: The Remarkable, Completely Misunderstood Relationship between You and Your Genes. W. W. Norton & Company.
Keller, Evelyn Fox (21 May 2010). The Mirage of a Space between Nature and Nurture. Duke University Press.
Luthans, F., & Youssef-Morgan, C. M. (2017). Psychological capital: An evidence-based positive approach (PDF). University of Nebraska - Lincoln，(p. 10-11) 有研究指就連幸福感呢家嘢都係一部份天生嘅，有啲人天生就樂觀啲，比較易有幸福感。
Rutter, Michael (2006). Genes and Behavior: Nature-Nurture Interplay Explained. Malden (MA): Wiley-Blackwell.

攷

拎 
Meta-analysis of twin correlations and heritability ，講孖胎之間喺心理行為特性上嘅統計相關。
The Distinction Between Innate and Acquired Characteristics ，史丹福哲學百科全書講自古以嚟哲人對先天定後天問題嘅睇法。
遺傳學
心理學